Document ID: 32004R0746

KOMMISSIONENS FORORDNING (EF) Nr. 746/2004
af 22. april 2004
om tilpasning af visse forordninger om økologisk produktionsmetode for landbrugsprodukter og om angivelse heraf på landbrugsprodukter og levnedsmidler som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, stk. 2, og
ud fra følgende betragtninger:
(1)
Der bør foretages visse tekniske ændringer af en række af Kommissionens forordninger om økologisk produktionsmetode for landbrugsprodukter og om angivelse heraf på landbrugsprodukter og levnedsmidler som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (herefter benævnt »de nye medlemsstater«).
(2)
I del B i bilag V til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (1) er der fastsat modeller for EF-logoet samt de angivelser, der skal stå herpå. Del B.2 og del B.3 i bilag V bør suppleres, således at de omfatter de nye medlemsstaters sprogudgaver.
(3)
I bilaget til Kommissionens forordning (EØF) nr. 94/92 af 14. januar 1992 om nærmere regler for indførsel fra tredjelande som omhandlet i forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (2) er der fastlagt den liste over tredjelande, som er nævnt i artikel 11, stk. 1, litra a), i forordning (EØF) nr. 2092/91. Afsnittene vedrørende Tjekkiet og Ungarn bør udgå af nævnte bilag.
(4)
I henhold til artikel 7, stk. 2, i Kommissionens forordning (EF) nr. 1788/2001 af 7. september 2001 om gennemførelsesbestemmelser til bestemmelserne for kontrolattesten for import fra tredjelande under artikel 11 i Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (3) skal medlemsstaterne inden den 1. april 2002 underrette hinanden og Kommissionen om, hvilke foranstaltninger de har truffet med henblik på at gennemføre attestordningen, navnlig for så vidt angår de ansvarlige myndigheder. Denne frist bør ændres for de nye medlemsstater, da det er nødvendigt at sikre, at samtlige medlemsstater har adgang til oplysninger om de ansvarlige myndigheder i de nye medlemsstater på tiltrædelsesdatoen.
(5)
I henhold til artikel 2 i Kommissionens forordning (EF) nr. 473/2002 af 15. marts 2002 om ændring af bilag I, II og VI til Rådets forordning (EØF) nr. 2092/91 om økologisk produktionsmetode for landbrugsprodukter og om angivelser herom på landbrugsprodukter og levnedsmidler samt om nærmere bestemmelser vedrørende meddelelse af oplysninger om anvendelse af kobberforbindelser (4) skal de medlemsstater, der anvender undtagelsesbestemmelsen vedrørende maksimumsgrænserne for kobberforbindelser, inden den 30. juni 2002 underrette Kommissionen og de øvrige medlemsstater om de foranstaltninger, der er truffet for at gennemføre bestemmelsen, og inden den 31. december 2004 fremsende en rapport om gennemførelsen og om resultaterne af disse foranstaltninger. Disse frister bør ændres for de nye medlemsstater, således at de får tilstrækkelig tid til at sende de påkrævede oplysninger.
(6)
I artikel 6 i Kommissionens forordning (EF) nr. 223/2003 af 5. februar 2003 om kravene til mærkning ved økologisk produktion af foderstoffer, foderblandinger og fodermidler og om ændring af Rådets forordning (EØF) nr. 2092/91 (5) fastsættes de betingelser, der skal være opfyldt, for at der i en overgangsperiode fortsat kan gøres brug af varemærker med angivelse af økologisk produktionsmetode i forbindelse med mærkning af og reklame for produkter, der ikke er i overensstemmelse med nævnte forordning. I henhold til disse bestemmelser skulle der have været ansøgt om registrering af varemærket før den 24. august 1999. Denne frist bør ændres for de nye medlemsstater.
(7)
Forordning (EØF) nr. 2092/91, (EØF) nr. 94/92, (EF) nr. 1788/2001, (EF) nr. 473/2002 og (EF) nr. 223/2003 bør ændres i overensstemmelse hermed -
UDSTEDT FØLGENDE FORORDNING:
Artikel 1
I del B i bilag V til forordning (EØF) nr. 2092/91 foretages følgende ændringer:
1)
Del B.2 affattes således:
B.2 Modeller
2)
Del B.3.1 affattes således:
»B.3.1 Enkeltangivelser:
ES
:
AGRICULTURA ECOLÓGICA
CS
:
EKOLOGICKÉ ZEMĚDĚLSTVÍ
DA
:
ØKOLOGISK JORDBRUG
DE
:
BIOLOGISCHE LANDWIRTSCHAFT OR ÖKOLOGISCHER LANDBAU
ET
:
MAHEPÕLLUMAJANDUS VÕI ÖKOLOOGILINE PÕLLUMAJANDUS
EL
:
ΒΙΟΛΟΓΙΚΗ ΓΕΩΡΓΙΑ
EN
:
ORGANIC FARMING
FR
:
AGRICULTURE BIOLOGIQUE
HU
:
ÖKOLÓGIAI GAZDÁLKODÁS
IT
:
AGRICOLTURA BIOLOGICA
LT
:
EKOLOGINIS ŽEMĖS ŪKIS
LV
:
BIOLOĢISKĀ LAUKSAIMNIECĪBA
MT
:
AGRIKULTURA ORGANIKA
NL
:
BIOLOGISCHE LANDBOUW
PL
:
ROLNICTWO EKOLOGICZNE
PT
:
AGRICULTURA BIOLÓGICA
SK
:
EKOLOGICKÉ POĽNOHOSPODÁRSTVO
SL
:
EKOLOŠKO KMETIJSTVO
FI
:
LUONNONMUKAINEN MAATALOUSTUOTANTO
SV
:
EKOLOGISKT JORDBRUK
«
Artikel 2
I bilaget til forordning (EØF) nr. 94/92 udgår afsnittene vedrørende Tjekkiet og Ungarn.
Artikel 3
I artikel 7 i forordning (EF) nr. 1788/2001 indsættes følgende:
»For Tjekkiet, Cypern, Estland, Ungarn, Letland, Litauen, Malta, Polen, Slovakiet og Slovenien er den frist for underretning, der er nævnt i stk. 2, den 1. maj 2004.«
Artikel 4
I artikel 2 i forordning (EF) nr. 473/2002 indsættes følgende som stk. 2:
»For Tjekkiet, Cypern, Estland, Ungarn, Letland, Litauen, Malta, Polen, Slovakiet og Slovenien er den frist, der er nævnt i stk. 1, første led, den 1. august 2004 og den frist, der er nævnt i stk. 1, andet led, den 31. december 2005.«
Artikel 5
I artikel 6 i forordning (EF) nr. 223/2003 indsættes følgende stykke:
»For Tjekkiet, Cypern, Estland, Ungarn, Letland, Litauen, Malta, Polen, Slovakiet og Slovenien er den ansøgningsfrist, der er omhandlet i stk. 1, litra a), senest den 1. maj 2004.«
Artikel 6
Denne forordning træder i kraft med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. april 2004.

Labels: 3
17
6